दुबई में 17 भारतीयों की रिहाई में बाधा  
दुबई में मौत की सजा पाए 17 भारतीयों की रिहाई रोकने के लिए एक व्यक्ति ने याचिका दायर की है।
दुबई में मौत की सजा से मुक्ति पाने वाले सभी 17 भारतीयों की रिहाई में एक और बाधा खड़ी हो गई है। गुरूवार को इस मामले में एक व्यक्ति ने अदालत से इन भारतीयों की रिहाई रोकने की याचिका दी है। ये व्यक्ति जनवरी 2009 में मिश्री खान का साथी था जो उस हादसे में घायल हो गया था।   इस याचिका के बाद अदालत ने भारतीयों को दोबारा जेल भेज दिया गया है। इस खबर के बाद भारत में सभी के परिवार वाले चिंतित हो गए हैं। इन सभी भारतीयों पर जनवरी 2009 में एक पाकिस्तानी नागरिक मिश्री ख़ान की हत्या का आरोप था जिसके चलते 18 मार्च 2010 को उन्हें मौत की सजा सुनाई गई थी लेकिन दुबई में रहने वाले भारतीय समुदाय के लोगों ने पीड़ित पाकिस्तानी परिवार को 3 करोड़ पाकिस्तानी रुपये ब्लड मनी के तौर पर देकर सुलह कर ली थी।